**இளவரசன் கமால் எல் தின் உசேன்** (Prince Kamal el Dine Hussein) (20 திசம்பர் 1874 - 6 ஆகத்து 1932) இவர் எகிப்தைச் சேர்ந்த சுல்தான் உசேன் கமாலின் மகனாவார்.

இராணுவ வாழ்க்கை
---------------

ஆஸ்திரியாவில் உள்ள தெரேசிய இராணுவப் பள்ளியில் கல்வி கற்ற இளவரசர் தளபதி பதவியை அடைந்து 1914 இல் எகிப்திய இராணுவத்தின் தளபதியாக ஆனார்.

திருமணம்
--------

இவர் 1904 மே 5 அன்று (1881-1965), கெடிவ் டெவ்பிக் பாஷா என் பவரின் இளைய மகளான இளவரசி நிமேட் அல்லாஹ் என்பவரை கெய்ரோவில் திருமணம் செய்து கொண்டார். தம்பதியருக்கு குழந்தைகள் இல்லை.

வாரிசுரிமையை மறுத்தல்
---------------------

இவர் தனது தந்தையின் மூன்று ஆண்டு ஆட்சியின் போது வாரிசுரிமையில் இருந்தார் என்று பல நம்பகமான ஆதாரங்கள் தவறாகக் கூறுகின்றன.  உண்மையில், சுல்தானுக்கு அடுத்தடுத்து புதிய விதிகளை நிறுவுவதை ஒத்திவைக்க இவர் அரியணை ஏறியதும் பிரித்தானிய அரசாங்கத்துடன் உடன்பட்டார். அதாவது சிம்மாசனத்தின் வாரிசு பதவி காலியாகவே இருந்தது. சுல்தானுக்கு எதிரான படுகொலை முயற்சி தோல்வியடைந்ததை அடுத்து, மே 1915 இல் இவருக்கும் பிரித்தானியத் தூதர் ஹென்றி மக்மஹோனுக்கும் இடையில் அடுத்தடுத்த பிரச்சினை விவாதிக்கப்பட்டது. சுல்தான் தனது மகன் தனக்குப் பின்னரே பதவிக்கு வர விரும்பினார். கமால் பதவியை ஏற்க விரும்பவில்லை. இவர் தனது அரை சகோதரர் அகமது புவாது மற்றும் அவரது உறவினர் யூசெப் கமால் ஆகியோரையும் பரிந்துரைத்தார்.  இவர், தனது தந்தைக்கு ஒரு கடிதம் எழுதினார். அதில் தான் வெளிப்படையாகவும் தானாகவும் முன்வந்து வாரிசுரிமையை கைவிட்டதாகத் தெரிவித்தார். எகிப்திய வரலாற்றில் ஒரே ஒரு தகுதி வாய்ந்த வாரிசு தனது சொந்த விருப்பத்தின் பேரில் சிம்மாசனத்திற்கான தனது உரிமைகளை விட்டுக்கொடுத்தார். 

1917 செப்டம்பர் 21 அன்று, இவரது தந்தையின் மரணத்திற்கு மூன்று வாரங்களுக்கு முன்பு, ஆங்கிலேயர்கள் அகமது புவாத்தை தேர்வு செய்தனர். எவ்வாறாயினும், இவர் சிம்மாசனத்தை முறையாக கைவிட வேண்டும் என்று அவர்கள் கேட்டுக்கொண்டனர். 

கண்டுபிடிப்பு மற்றும் பயணத்தின் ஒரு உற்சாகமான வாழ்க்கையைத் தொடர இளவரசர் பொறுப்பிலிருந்து விடுபடுமாறு கேட்டுக் கொண்டதை சுட்டிக்காட்டி மற்றவர்கள் இன்னும் சாதாரணமான காரணங்களைத் தெரிவிக்கின்றனர்.  கமால் உண்மையில் ஆர்வமுள்ள ஆய்வாளர், பயணி மற்றும் கீழைப் பழங்கால மற்றும் கலைப் படைப்புகளை சேகரிப்பவர். 1925 மற்றும் 1926 ஆம் ஆண்டுகளில் இவர் கில்ஃப் கெபீருக்கு பயணம் மேற்கொண்டார்.

பிரபலமான குறிப்பு
-----------------

இவரைப் பற்றிய ஒரு பிரபலமான குறிப்பு நோபல் பரிசு பெற்ற நகிப் மஹபூஸின் *பேலஸ் வாக்* என்ற புத்தகத்தின் (1956) ஆரம்ப பக்கங்களில் காணப்படுகிறது, அதில் கதாநாயகர்களில் ஒருவர் கூறுகிறார்: "இளவரசர் கமல் அல்-தின் உசேன் எவ்வளவு நல்ல மனிதர்! அவர் என்ன செய்தார் தெரியுமா? ஆங்கிலேயர்கள் பொறுப்பில் இருக்கும் வரை அவர் தனது மறைந்த தந்தையின் சிம்மாசனத்தில் ஏற மறுத்துவிட்டார். "

 கில்ஃப் கெபீர் பீடபூமியின் அடிவாரத்தில் உள்ள பாறை நினைவுச்சின்னம்
எகிப்திய மேற்கு பாலைவனத்தின் தென்மேற்கு மூலையில் இளவரசரின் ஆய்வுகளை நினைவுகூரும் வகையில் ஒரு பிரத்யேக பாறை நினைவுச்சின்னம் அமைக்கப்பட்டது. அந்த நேரத்தில், எகிப்திய மேற்கத்திய பாலைவனம் பொதுவாக லிபிய சஹாரா என்று குறிப்பிடப்பட்டது.

குறிப்புகள்
-----------

1. ↑  "New Ruler of Egypt Is a Dancing Sultan". *த நியூயார்க் டைம்ஸ்*: SM6. 27 December 1914.. "Sultan Hussein's son, Kemal Eddine, now becomes Crown Prince and next heir to the throne.".
2. 1 2  Rizk, Yunan Labib.  (in Arabic) (Reprint)*AlMussawar* (Egypt State Information Service).. பார்த்த நாள்: 2009-08-09.
3. ↑  El-Hebeishy, Mohamed (4–10 May 2006). "Into the heart of mystery". *Al-Ahram Weekly* (793).. பார்த்த நாள்: 2009-08-09.
4. ↑  F. J. R. R. "A Reconnaissance of the Gilf Kebir by the Late Sir Robert Clayton East Clayton" and P. A. Clayton, "The Western Side of the Gilf Kebir" *Geographical Journal* 81, 249-254 and 254-259, (1933)
5. ↑  Naguib Mahfouz (2001) [1956]. "بين القصرين" (in Arabic) (snippet view). *The Cairo Trilogy*. Everyman's Library, 248. trans. William M. Hutchins. New York: Alfred A. Knopf. பக். 16. பன்னாட்டுத் தரப்புத்தக எண்:978-0-375-41331-5. இணையக் கணினி நூலக மையம்:48641887.. பார்த்த நாள்: 2009-08-16.

வெளி இணைப்புகள்
---------------

* Soszynski, Henry. "*Prince* Kemaleddin HUSAYN". Ancestry.com, Inc. 24 October 2012 அன்று மூலம் பரணிடப்பட்டது.
* The Prince Kamal Monument on Wikimapia

விக்கிமீடியா பொதுவகத்தில்,  
 ***Prince Kamal el Dine Hussein***   
என்பதின் ஊடகங்கள் உள்ளன.